Príloha č. 3
k zákonu č.   /2003 Z. z.

Spôsob vyplňovania a používania záznamového listu

Vodič motorového vozidla je povinný:
1.	používať záznamové listy každý deň, keď vedie motorové vozidlo od prevzatia motorového vozidla, 
2.	nevybrať záznamový list pred ukončením denného pracovného času, okrem prípadov uvedených v bode 5 a 6 a § 8 písm. f),
3.	používať záznamový list len v priebehu doby na ktorú bol určený,
4.	uviesť do činnosti prepínací mechanizmus umožňujúci, aby časové úseky podľa prílohy 
č. 1 boli zaznamenávané oddelene a zreteľne, a zapísať na svoj záznamový list údaje podľa prílohy č. 2,
5.	zaznamenať v čase neprítomnosti v motorovom vozidle, časové úseky podľa obrázkov 
2 až 4 prílohy č. 1 na záznamový list ručne čitateľným spôsobom alebo prostredníctvom záznamového zariadenia, 
6.	meniť v prípade potreby záznamové listy, ak je v motorovom vozidle viac ako jeden vodič tak, aby záznamové zariadenie zaznamenávalo vzdialenosť ubehnutú vozidlom, rýchlosť vozidla a čas jazdy vodiča, ktorý práve vedie motorové vozidlo,
7.	zabezpečiť, aby čas zaznamenaný na záznamovom liste súhlasil s oficiálnym časom v Slovenskej republike,
8.	používať záznamové listy, z ktorých bude možné odčítať údaje podľa prílohy č. 1 a 2 
a vhodne chrániť záznamy proti poškodeniu, strate a odcudzeniu,
9.	v prípade poškodenia používaného záznamového listu, pripojiť náhradný záznamový list k poškodenému záznamovému listu.